— 453 — 



femme; mais le roy veult que la plus grand part soit à luy. Le- 

 dict sieur d'Estampes l'a envoyé en Bretaigne, et l'on dict que au- 

 jourduy elle excède toutes les aultres en humilité nécessaire ou 

 plustot feincte. 



Monsieur le Daulphin et madame Ysabel, sa seur, sont arrivez 

 puis deux jours à Sainct-Germain, et se célébreront les obsèques 

 du feu Roy et de ses deux filz le xxv de ce moys ; et par vray le 

 surplus du sacre, coronnement et entrée de Paris est remis à l'yver 



prochain, en cas que la saison le donne lors Dois Poissy, le 



X de may 1547. 



L'antièrement vostre très humble et très obéyssant serviteur, 



(Signé) I. DE S. Mauris, 



VIII 



LETTRE CLOSE DE l'eMPEREUR CHARLES-QUINT, RECOMMANDANT AU GOU- 

 VERNEUR DE LA FRANCHE-COMTÉ d'aVOIR LES PLUS GRANDS ÉGARDS POUR 

 l'ancien AMBASSADEUR JEAN DE SAINT-MAURIS , QUI VENAIT PRENDRE SA 

 RETRAITE DANS CETTE PROVINCE. 



Bruxelles, 26 octobre 1554. 



[Papiers Granvelle, à la Bibliothèque de Besançon : Ambassade 

 de Saint-Mauris, fol. 191.) 



Mon cousin, m'aiant le président de mon Conseil d'Estat et des 

 finances de pardeça, le sieur de Montbarrey, fait remonstrer ses 

 continuelles indispositions' et maladies, et que à cause d'icelles ne 

 luy est possible povoir plus vacquer et s'entremettre aux choses et 

 affaires concernans son estât et office comm'il conviendroit et est 

 requis pour mon service, me requérant que à ceste cause le voul- 

 sisse déporter et descharger d'icelle charge et donner congé de se 

 retirer en sa maison pour le surplus de ses jours, je luy ay en ce 

 bien voulu accorder sa requeste 'comme chose juste et raisonnable, 

 quoy que son service me fût très agréable si sadite disposition 

 l'eût pu comporter ; et luy ay voluntièrement donné ledit congé, et 

 s'en retorne de mon plein gré, licence et consentement : dont il m'a 

 semblé vous debvoir advertir, afin que es affaires qui surviendront 

 pardelà et pour lesquelz est besoing assembler ou avoir l'advis des 

 bons personnaiges entendans avec vous aux affaires d'Estat du 

 pays, vous le faictes aussi, toutes les fois qu'il adviendra, appeller 



